Ο **Λεοπόλδος Ρίτερ φον Ζάχερ-Μάζοχ** (*Leopold Ritter von Sacher-Masoch*, Λέμπεργκ, Γαλικία, 27 Ιανουαρίου 1836 – 9 Μαρτίου 1895) ήταν Αυστριακός συγγραφέας και δημοσιογράφος. Γαλικιανής καταγωγής, ουτοπιστής σοσιαλιστής και ανθρωπιστής, έγινε γνωστός για τον όρο «μαζοχισμός» που προβάλλει μέσα από τα ημι-αυτοβιογραφικά έργα του.

Βιογραφία
---------

### Εθνικές μικρές ιστορίες και *Η Κληρονομιά του Κάιν*

Γεννήθηκε στο Λβιβ από Ρωμαιοκαθολικούς γονείς. Ο πατέρας του ήταν Ισπανικής καταγωγής, διευθυντής της τοπικής Αυστριακής αστυνομίας και η μητέρα του Ουκρανή αριστοκράτισσα. Γερμανικά έμαθε μόλις στα 12 του χρόνια, και αργότερα σπούδασε στο πανεπιστήμιο του Γκρατς. Τα πρώτα του συγγραφικά έργα ήταν εθνικές μικρές ιστορίες με τίτλους παρμένους από το θέμα όπως "Γαλικιανές Μικρές Ιστορίες", "Εβραϊκές Μικρές Ιστορίες", "Πολωνικές Μικρές Ιστορίες" αλλα και μια σειρά από εθνικές "Δικαστικές Ιστορίες".
Αργότερα άρχισε να συντάσσει την λεγόμενη "Κληρονομιά του Κάιν" ένα έργο ημιτελές αφού τελικά γράφτηκαν μόνο οι 2 από τις 6 ιστορίες. Εκεί μέσα αναπτυσσόταν η άποψη του Ζάχερ-Μάζοχ για τον κόσμο. Εκεί μέσα βρίσκεται και το *Venus im Pelz* (Η Αφροδίτη με τις γούνες) και σε αυτό το σύνολο εντασσόταν και οι φετιχιστικές και μαζοχιστικές του φαντασιώσεις. Προσπάθησε στην πραγματική του ζωή να πετύχει τις φαντασιώσεις του με την γυναίκα του και την ερωμένη του, τη βαρόνη Φάννι Πίστορ.

### Εναντίον του αντισημιτισμού και Φεμινισμός

Ο Μάζοχ έκανε τεράστιες προσπάθειες στην Λειψία μέσω του μηνιαίου προοδευτικού περιοδικού *Στον Κολοφώνα-Διεθνής επισκόπηση* να πολεμήσει τον ντόπιο αντισημιτισμό. Επίσης καλούσε για την χειραφέτηση των γυναικών αλλά και την καθολική ψηφοφορία.

### Προσωπική ζωή και θάνατος

Στις 8 Δεκεμβρίου 1869, ο Μάζοχ και η ερωμένη του βαρόνη Φανή Pistor υπέγραψαν συμβόλαιο καθιστώντας τον σκλάβο της για μια περίοδο έξι μηνών, με τον όρο ότι η βαρόνη θα φορά γούνες όσο το δυνατόν συχνότερα, ειδικά όταν ήταν σε σκληρή διάθεση. Ο Λεοπόλδος πήρε το ψευδώνυμο "Γκρέγκορ" το όνομα ενός στερεότυπου αρσενικού υπηρέτη, και υποδυόταν τον υπηρέτη της βαρόνης. Οι δύο ταξίδεψαν με τρένο για την Ιταλία. Όπως και στην *Αφροδίτη με τις Γούνες*, ταξίδεψε στην τρίτη θέση, ενώ η Βαρόνη στην πρώτη.
Ο Μάζοχ πίεζε την πρώτη σύζυγό του, Αουρόρα φον Ρύμελιν, την οποία παντρεύτηκε το 1873, να ζήσουν την εμπειρία του βιβλίου, ενάντια στις προτιμήσεις της. Ο ίδιος τελικά βρήκε την οικογενειακή ζωή τους να είναι βαρετή, τελικά πήρε διαζύγιο και παντρεύτηκε την βοηθό του.
Στο τέλος της ζωής του έπασχε από ψυχικά προβλήματα, κλείστηκε σε άσυλο όπου κάποιοι ισχυρίζονται ότι εκεί και πέθανε.

Ο Μάζοχ είναι μακρινός θείος και της τραγουδίστριας Μαριάν Φέιθφουλ.

Ο όρος μαζοχισμός
-----------------

Ο όρος μαζοχισμός εφευρέθηκε το 1886 από τον αυστριακό ψυχίατρο βαρόνο Ρίχαρντ φον Κραφτ-Έμπινγκ (1840-1902) στο βιβλίο του *Psychopathia Sexualis*:
"Αισθάνομαι ότι δικαιολογημένα αποκαλώ αυτήν τη σεξουαλική ανωμαλία "μαζοχισμό», γιατί ο συγγραφέας Ζάχερ-Μάζοχ κάνει συχνά αναφορά αυτής της διαστροφής, που μέχρι την εποχή του ήταν τελείως άγνωστη για τον επιστημονικό κόσμο ως τέτοια, στο υπόστρωμα των γραπτών του. Ακολούθησα έτσι τον τρόπο με τον οποίο έγινε η επιστημονική διαμόρφωση του όρου *δαλτονισμός* (αχρωματοψία), από τον Ντάλτον, που την ανακάλυψε".
Ο Μάζοχ δυσαρεστήθηκε με αυτήν την ανάλυση του Κραφτ-Έμπινγκ, αλλά οι λεπτομέρειες της προσωπικής του ζωής ήταν άγνωστες μέχρι που η πρώην γυναίκα του, η Φον Ρύμελις, έγραψε τα απομνημονεύματα της το 1906, μετά τον θάνατο του, με τον τίτλο *Η ομολογία της ζωής μου*.

Συλλογή διηγημάτων του Ζάχερ-Μάζοχ με τίτλο *Σκληρές ιστορίες* εκδόθηκαν από τον "Ηριδανό" σε μετάφραση Κώστα Τρικογλίδη.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11923224j. Ανακτήθηκε στις 10  Οκτωβρίου 2015.
3. 1 2  (Αγγλικά) *SNAC*. w61866td. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. 1 2  *Czech National Authority Database*. nlk20000092032. Ανακτήθηκε στις 30  Αυγούστου 2020.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11923224j. Ανακτήθηκε στις 10  Οκτωβρίου 2015.
7. ↑  «Library of the World's Best Literature». *Library of the World's Best Literature*. 1897.
8. ↑  118604570.
9. ↑  Hyams, Barbara (2000). "Causal Connections: The Case of Sacher-Masoch". In Finke, M.C.; Niekirk, C.. One Hundred Years of Masochism.
10. ↑  An Insider's Guide to Publishing, David Comfort, σελ. 158[*νεκρός σύνδεσμος*]
11. ↑  Weinberg, Thomas S. Erwin J. Haeberle, επιμ. *Sacher-Masoch, Leopold Ritter von*. *Human Sexuality: An Encyclopedia*. Garland Publishing. Αρχειοθετήθηκε από το πρωτότυπο στις 5 Απριλίου 2009. Ανακτήθηκε στις 6 Οκτωβρίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λεοπόλδος φον Ζάχερ-Μάζοχ** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64011430
* **ΕΒΕ**: 76878
* LCCN: n50015223
* ISNI: 0000 0001 2136 3626
* GND: 118604570
* SELIBR: 283346
* SUDOC: 027116689
* BNF: cb11923224j (data)
* BIBSYS: 90640202
* MusicBrainz: e37f42bf-4533-4530-a12a-2fe607de73cc
* NLA: 35470852
* NDL: 00455107
* NKC: nlk20000092032
* ICCU: CFIV027822
* ΡΚΒ: 000081263
* BNE: XX988293
* CiNii: DA03157712

 |

 |